b'\n_START_ARTICLE_\nNFC East\n_START_PARAGRAPH_\nNFC East on amerikkalaisen jalkapallon ammattilaisliigan National Football Leaguen National Football Conferencen it\xc3\xa4inen divisioona. Siin\xc3\xa4 pelaa nelj\xc3\xa4 joukkuetta: Dallas Cowboys, New York Giants, Philadelphia Eagles ja Washington Redskins._NEWLINE_Kun divisioona muodostettiin AFL:n ja NFL:n yhdistytty\xc3\xa4 vuonna 1970, siihen kuului my\xc3\xb6s St. Louis Cardinals. Vaikka joukkue siirtyikin Tempen kaupunkiin, Arizonan osavaltioon vuonna 1988, Cardinals pysyi NFC Eastiss\xc3\xa4 vuoden 2002 uudelleenj\xc3\xa4rjestelyyn saakka. T\xc3\xa4ll\xc3\xb6in Cardinals siirtyi NFC Westiin. Vaikka St. Louis Ramsin kotipaikka sijaitseekin maantieteellisesti idemp\xc3\xa4n\xc3\xa4 kuin Dallas, Cowboys pysyi NFC Eastiss\xc3\xa4 ja Rams NFC Westiss\xc3\xa4 kummankin pitk\xc3\xa4n divisioonahistorian ansiosta: Cowboysin keskeisi\xc3\xa4 kilpakumppaneita ovat kaikki kolme muuta NFC Eastin joukkuetta ja Ramsill\xc3\xa4 on NFC Westiss\xc3\xa4 pitk\xc3\xa4 ja vaihteleva historia San Francisco 49ersin kanssa._NEWLINE_NFC Eastin joukkueet ovat selviytyneet Super Bowliin enn\xc3\xa4tykselliset 19 kertaa ja voittaneet niin ik\xc3\xa4\xc3\xa4n enn\xc3\xa4tykselliset 11 kertaa. Divisioonan joukkueista ainoastaan Philadelphia Eagles on ilman Super Bowl -voittoa, mutta on pelannut ottelussa kahdesti.'